C 255 A/4
MT
Il-Ġurnal Uffiċjali tal-Unjoni Ewropea
20.7.2023
Il-kandidati magħżula, ladarba jiġu rreklutati, se jintalbu juru l-ħiliet u l-kompetenzi tagħhom — kemm ġenerali kif ukoll relatati mal-qasam — f’waħda mil-lingwi tal-EUIPO.
Għalhekk huwa meħtieġ li jiġu organizzati l-aspetti ewlenin tal-għażla f’din il-lingwa.
Minħabba raġunijiet tekniċi u biex tiġi garantita l-konsistenza fit-testijiet, l-istruzzjonijiet mogħtija matul it-testijiet, l-interfaċċa/i tal-IT għall-amministrazzjoni tat-test, u l-lingwa ta’ komunikazzjoni mal-inviġilaturi se jkunu bl-Ingliż.
Fl-istediniet lill-kandidati u fuq is-sit web tal-EUIPO, se tiġi pprovduta link bit-traduzzjoni tal-istruzzjonijiet u tal-iskrin(ijiet) stampat(i) rilevanti tal-interfaċċa/i tal-IT fil-ħames lingwi tal-EUIPO. 4.3.
Il-fażijiet tal-kompetizzjoni 4.3.1.
Applikazzjoni Sabiex japplika, kandidat jeħtieġ li jkollu kont tal-EPSO.
Il-kandidati li għad ma għandhomx kont tal-EPSO, ikollhom joħolqu wieħed.
Jista’ jinħoloq kont wieħed biss għall-applikazzjonijiet kollha tal-EPSO ta’ kandidat partikolari wieħed.
Il-kandidati jridu japplikaw online fuq is-sit web tal-EPSO (4) sa id-29 ta’ Awwissu 2023 f’12.00 (nofsinhar), Ħin tal-Ewropa Ċentrali.
Bil-validazzjoni tal-formola tal-applikazzjoni tagħhom, il-kandidati jiddikjaraw fuq l-unur tagħhom li jissodisfaw il-kundizzjonijiet kollha msemmija fit-Taqsima “Jien eliġibbli?”.
Ladarba l-kandidati jkunu vvalidaw il-formola tal-applikazzjoni tagħhom, dawn ma jkunu jistgħu jagħmlu l-ebda bidliet.
Hija r-responsabbiltà tal-kandidati li jiżguraw li jlestu u jivvalidaw l-applikazzjoni tagħhom sal-iskadenza.
Il-kandidati jkollhom itellgħu — fil-kont tal-EPSO tagħhom — kopji skenjati tad-dokumenti li jiġġustifikaw id-dikjarazzjonijiet li jkunu għamlu fil-formola tal-applikazzjoni tagħhom sat-2 ta’ Ottubru 2023 f’12.00 (nofsinhar), Ħin tal-Ewropa Ċentrali.
4.3.2.
Ittestjar Il-kandidati kollha li vvalidaw il-formola tal-applikazzjoni tagħhom sal-iskadenza indikata f’dan l-avviż se jiġu mistiedna jagħmlu sensiela ta’ testijiet.
(a) Testijiet tar-raġunament It-testijiet tal-ħiliet ta’ raġunament tal-kandidati se jiġu organizzati kif ġej:
Test
Lingwa
Mistoqsijiet
Durata
Marka minima meħtieġa
Raġunament verbali
Lingwa 1
20 mistoqsija
35 min.
10/20
Raġunament numeriku
Lingwa 1
10 mistoqsijiet
20 min.
Numeriku u astratt flimkien: 10/20
Raġunament astratt
Lingwa 1
10 mistoqsijiet
10 min.
Biex jirnexxi fit-testijiet ta’ raġunament, kandidat jeħtieġ li jikseb kemm punteġġ minimu ta’ 10/20 fit-test ta’ raġunament verbali kif ukoll punteġġ minimu ta’ 10/20 fit-testijiet ta’ raġunament numeriku u astratt.
Dawn it-testijiet għandhom l-għan li jagħżlu kandidati b’livell suffiċjenti ta’ ħiliet ta’ raġunament.
Dawn it-testijiet huma eliminatorji, li jfisser li filwaqt li l-kandidati jridu jilħqu l-punteġġi minimi meħtieġa biex jibqgħu fil-kompetizzjoni, il-punteġġi miksuba ma jingħaddux mal-punteġġ globali finali (ara t-Taqsima 4.3.3).
Il-kandidati li ma jilħqux il-punteġġ minimu meħtieġ fit-testijiet ta’ raġunament mhux se jkollhom ir-riżultati li ġabu fit-testijiet l-oħra (test MCQ relatat mal-qasam u l-istudju tal-każ) u ma jiġux innotifikati b’dawk ir-riżultati.
(4)
https://epso.europa.eu/mt/job-opportunities/open-for-application